Foto: AP/Richard Shotwel Amerika kino san’ati akademiyasi faxriy «Oskar» mukofotining yangi sovrindorlari nomini ma’lum qildi, deb xabar bermoqda Reuters. Xususan, bu o‘nlab filmlar orqali tomoshabinlarga yaxshi tanish bo‘lgan kanadalik aktyor Donald Sazerlend. Uning nomzodi «Oskar»ga hech qachon qo‘yilmagan. Boshqa laureatlarga belgiyalik rejissyor Anes Varda, amerikalik rejissyor Charlz Bernett va amerikalik tasvirchi, «Oskar»ga besh marta nomzodi qo‘yilgan Ouen Royzman aylandi. Mukofotlarni topshirish marosimi 11 noyabr kuni bo‘lib o‘tadi. Avvalroq «Oskar» kinoakademiyasiga yangi prezident saylangani xabar berilgandi.